CELEX: 32013R0566
Language: sl
Date: 2013-06-18 00:00:00
Title: Uredba Komisije (EU) št. 566/2013 z dne 18. junija 2013 o spremembi Priloge I k Uredbi Sveta (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah

19.6.2013   
            
            
               SL
            
            
               Uradni list Evropske unije
            
            
               L 167/29
            
         UREDBA KOMISIJE (EU) št. 566/2013
   z dne 18. junija 2013
   o spremembi Priloge I k Uredbi Sveta (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (1), zlasti člena 74(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 44/2001 navaja nacionalna pravila o pristojnosti, omenjena v členih 3(2) in 4(2) Uredbe.
            
         
               (2)
            
            
               Priloga I k Uredbi (ES) št. 44/2001 je bila večkrat spremenjena, nazadnje z Uredbo Komisije (EU) št. 156/2012 (2), in sicer so bila posodobljena nacionalna pravila o pristojnosti.
            
         
               (3)
            
            
               Poljska je uradno obvestila Komisijo o dodatnih spremembah seznama iz Priloge I.
            
         
               (4)
            
            
               V skladu s členom 2 Sporazuma med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (3) bi bilo na podlagi mednarodnega prava treba to uredbo uporabiti za odnose med Evropsko unijo in Dansko.
            
         
               (5)
            
            
               Uredbo (ES) št. 44/2001 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   V Prilogi I k Uredbi (ES) št. 44/2001 se vpis za Poljsko nadomesti z naslednjim:
   
               „—
            
            
               na Poljskem: člen 1103(4) in člen 1110 Zakonika o civilnem postopku (Kodeksu postępowania cywilnego), v kolikor slednji utemeljuje pristojnost izključno na podlagi ene izmed naslednjih okoliščin: vložnik je poljski državljan ali ima običajno prebivališče, stalno prebivališče ali registrirani sedež na Poljskem.“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v državah članicah v skladu s Pogodbama.
      V Bruslju, 18. junija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 12, 16.1.2001, str. 1.
   
      (2)  UL L 50, 23.2.2012, str. 3.
   
      (3)  UL L 299, 16.11.2005, str. 62.